
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01154/2012-04
30.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 30.05.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У НОВОМ САДУ - ПРИРОДНО-МАТЕМАТИЧКИ ФАКУЛТЕТ са седиштем  DOCVARIABLE ConvertString(Adresa,1,5) \* MERGEFORMAT ТРГ ДОСИТЕЈА ОБРАДОВИЋА 3,  DOCVARIABLE ConvertString(Sediste,1,5) \* MERGEFORMAT НОВИ САД, ПИБ:  DOCVARIABLE PIB \* MERGEFORMAT 101635863, Матични број: 08104620,  испуњава прописане стандарде за акредитацију студијског програма Докторске студије - ДОКТОР НАУКА-ГЕОНАУКЕ-ТУРИЗАМ у оквиру поља природно-математичких наука и то за 5 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ - ПРИРОДНО-МАТЕМАТИЧКИ ФАКУЛТЕТ са седиштем  DOCVARIABLE ConvertString(Adresa,1,5) \* MERGEFORMAT ТРГ ДОСИТЕЈА ОБРАДОВИЋА 3,  DOCVARIABLE ConvertString(Sediste,1,5) \* MERGEFORMAT НОВИ САД, је дана 30.11.2012. године поднела захтев за акредитацију студијског програма  Докторске студије - ДОКТОР НАУКА-ГЕОНАУКЕ-ТУРИЗАМ у оквиру поља природно-математичких наука под бројем 612-00-01154/2012-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ - ПРИРОДНО-МАТЕМАТИЧКИ ФАКУЛТЕТ и предлог одлуке, достављени су Комисији за акредитацију и проверу квалитета.
Комисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ - ПРИРОДНО-МАТЕМАТИЧКИ ФАКУЛТЕТ, са седиштем  DOCVARIABLE ConvertString(Adresa,1,5) \* MERGEFORMAT ТРГ ДОСИТЕЈА ОБРАДОВИЋА 3,  DOCVARIABLE ConvertString(Sediste,1,5) \* MERGEFORMAT НОВИ САД, за студијски  програм  Докторске студије - ДОКТОР НАУКА-ГЕОНАУКЕ-ТУРИЗАМ у оквиру поља природно-математичких наука не испуњава стандарде у погледу квалитета студијског програма у делу који се односи на стандарде 2, 3, 6 и 10, због чега је установи упућен Акт упозорења.
После достављања документацијe о отклањању уочених недостатака из Акта упозорења, Комисија за акредитацију и проверу квалитета је установила да је установа УНИВЕРЗИТЕТ У НОВОМ САДУ - ПРИРОДНО-МАТЕМАТИЧКИ ФАКУЛТЕТ  отклонила поменуте недостатке из Акта упозорења и да ИСПУЊАВА прописане стандарде у погледу квалитета студијског програма. 
Студијски програм садржи све законом предвиђене елементе. Одбраном докторске дисертације студент стиче 180 ЕСПБ бодова. Програм је прихваћен 9.11.2012. године од стране Наставно научног већа и 22.11.2012. године од стране Сената Универзитета у Новом Саду. Програм припада пољу природно-математичких наука и области гео-науке. Стручни назив који се стиче савладавањем студијског програма је доктор наука – гео-науке, а у додатку дипломе се додаје ближа одредница - туризам. 

Основни квантитативни подаци о програму су:
1. Трајање програма = 3 године (6 семестара)
2. Број ЕСПБ бодова = 180
3. Број студената који се уписује на прву годину = 5
4. Структура курикулума: Студије се састоје из 1 обавезног и 7 изборних предмета.
5. Број часова активне наставе по години студија: 22 
6. Удео предавања у активној настави: број часова предавања на све три године студија износи 480.
7. Број наставника на студијском програму = 24
      Број наставника ангажованих с пуним радним временом = 23

            Број наставника ангажованих с непуним радним временом = 0

Број наставника ангажованих по уговору = 1
Број ментора = 5
7.  Просечно оптерећење наставника на програму = 1.16
8.  Просечно оптерећење наставника на установи = 5.88
9.  Проценат наставе на програму коју држе наставници с пуним радним временом 
     96%
10.  Бруто простор = 21298 m2
Стандард 1: Компетентност високошколске установе за реализацију докторских студија

Природно-математички факултет Универзитета у Новом Саду има програм научно-истраживачког рада и акредитован је као научно-истраживачка установа која реализује фундаментална и примењена истраживања. На основу броја одбрањених теза, броја наставника с пуним радним временом укљученог у научно-истраживачке пројекте, укупног научног потенцијала, истраживачке мобилности, пројеката који се реализују и научних публикација,  установа је компетентна да реализује докторске студије.

Стандард  2: Структура студијског програма

Структура студијског програма садржи све елементе који одговарaју захтевима стандарда. Докторске студије имају 180 ЕСПБ бодова, уз претходно остварени обим студија од најмање 300 ЕСПБ бодова на основним академским и мастер академским студијама. Докторска дисертација је завршни део студијског програма докторских студија. Структура студијског обухвата укупно 1 обавезни  и 7 изборних предмета. Назив дипломе која се стиче савладавањем студијског програма је доктор наука-геонауке, а у додатку дипломе се додаје ближа одредница - туризам.
Стандард 3: Сврха студијског програма
Сврха студијског програма Докторске студије - ДОКТОР НАУКА-ГЕОНАУКЕ-ТУРИЗАМ који се изводи на Природно-математичком факултету, Департману за географију, туризам и хотелијерство је стварање одговорног научника, способног да самостално спроводи истраживања из области туризма која су у складу са међународним стручним стандардима и потребама науке, развоја привреде и друштва. 

Студијским програмом обезбеђено је стицање неопходних компетенција из домена развоја туристичке дестинације и туристичког предузећа, заснованог на интегралном приступу базираном на компетитивним предностима дестинације и савременим методама руковођења хотелским предузећима помоћу модерних метода лидерства, мотивације и услужне оријентације запослених. Суштинска сврха биће остварена и кроз следеће:
· овладавање теоретским знањима и методологијама неопходним за допринос развоју науке у области туризма;

· развој способности трансфера и имплементације научних сазнања у нове методе и вештине управљања туристичком дестинацијом као и туристичким предузећем;

· оспособљавање кандидата за самосталан научно-истраживачки рад, развој критичког мишљења и процењивање истраживања других као и вођење оригиналних истраживања препознатљивих од стране шире научне јавности кроз публиковане резултате који представљају међународну валидацију истраживачког рада;

· развој креативних способности студената и овладавање специфичним практичним вештинама неопходним за развој каријере;

· укључивање студената у реализацију међународних научних пројеката у области туризма, међународну сарадњу и размену доктораната.
Структура и концепција студијског програма обезбеђује стицање друштвено оправданих компетенција које су у функцији не само науке као такве, већ и ефикасног и ефективног пословања туристичких и хотелских предузећа и развоја туристичких дестинација у Србији.
Стандард 4: Циљеви студијског програма

Циљ студијског програма Докторске студије - ДОКТОР НАУКА-ГЕОНАУКЕ-ТУРИЗАМ је да образује научне и високостручне кадрове из области туризма, компетентних за рад у високообразовним и научним институцијама и на највишим привредним функцијама. Стечено образовање на овим докторским студијама обезбеђује свршеним студентима високу компетенцију за обављање теоријских и практичних активности у свим селективним облицима туризма, у области управљања развојем дестинације и хотелског предузећа и такав ниво знања који ће им омогућити разумевање савремених тенденција у развоју туризма.
Стандард 5:  Компетенције дипломираних студената
Имајући у виду стуктуру предмета и њихов садржај, студенти стичу опште компетенције за рад у области туризма без дубљег овладавања знањима и вештинама из области квантификовања и техника мерења специфичних или масовних појава,  прикупљања података и коришћења ИТ-а,  што савремена истраживања на пољу туризма захтевају. У складу са сугестијама низ Акта упозорења овај недостатак је делимично отклоњен кориговањем садржаја изборног предмета Савремени трендови у туризму, како би студенти који се определе за овај предмет стекли специфична знања о коришћењу информационих и комуникационих технологија у туризму.

У предметно-специфичне компетенције које се стичу савладавањем студијског програма убрајају се: формирање модела компетитивности дестинације, утврђивање параметара (економских, социокултурних и еколошких) одрживог развоја туризма на дестинацији, избор најадекватнијег стила руковођења хотелским предузећем, утврђивање параметара значајних за услужну оријентацију запослених.
Стандард 6: Курикулум

Структура курикулума обухвата распоред предмета по семестрима и годинама студија као и статус предмета, број часова активне наставе  и број ЕСПБ. Распоред и структура курикулума одговара препорукама односно стандардима за поставку курикулума. Студенти слушају један обавезни предмет (Методологија научноистраживачког рада) и 7 изборних предмета који се бирају са листе од 15 предмета. Број часова предавања на три године студија износи 480, а број часова студијског истраживачког рада 1500, што је у складу са законом и  стандардима. Број ЕСПБ бодова за предмете неопходне за израду тезе је већи од 50% укупног броја бодова. Израдом и одбраном докторске дисертације студент је оспособљен за самосталност, оригиналност и креативност у научноистраживачком раду. У складу са препорукама из Акта упозорења коригован је садржај предмета: Методологија научно-истраживачког рада и Савремени трендови у туризму како би студенти стекли специфична знања о коришћењу информационих и комуникационих технологија у туризму.
Савладавањем студијског програма студент је оспособљен за самостални научноистраживачки рад, уз примедбу да би у овом студијском програму била пожељна већа заступљеност саремених информационих и комуникационих технологија, а посебно интернета.

Стандард 7:  Квалитет, савременост и међународна усаглашеност студијског програма

Студијски програм је целовит, свеобухватан и усаглашен са одговарајућим студијским програмима Природно-математичког факултета. Програм Докторске студије - ДОКТОР НАУКА-ГЕОНАУКЕ-ТУРИЗАМ је усаглашен са одговарајућим студијским програмима универзитета из земаља које су чланице Европске уније, у којима је Болоњска декларација у процесу примене:
1. Природно математички факултет, Карловог Универзитет у Прагу, Чешка Република 

2. Институт за географију и просторни менаџмент у сарадњи са Факултетом за биологију и геонаку, Јагелониан Универзитета у Кракову, Пољска 

3. Факултет за Туризам, Универзитет у Авеиру, Португал.

Препоручује се допуна програма информатичким знањима и знањима о  интеренет пословном окружењу.

Стандард 8: Упис студената

На основу кадровских и просторних могућности Департмана за географију, туризам и хотелијерство, на студијски програм Докторске студије - ДОКТОР НАУКА-ГЕОНАУКЕ-ТУРИЗАМ  планира се расписивање конкурса за упис 5 студената на прву годину.

Врста знања, склоности и способности које се проверавају при упису, одговарају природи студијског програма и начин те провере одговара карактеру студијског програма и објављују се у тексту конкурса.

Стандард 9: Оцењивање и напредовање студената

Студент савлађује студијски програм полагањем испита чиме стиче одређени број ЕСПБ бодова, у складу са студијским програмом Докторске студије - ДОКТОР НАУКА-ГЕОНАУКЕ-ТУРИЗАМ. Сваки предмет у студијском програму носи одређен број ЕСПБ бодова. Оптерећење студената је утврђено по јединственој методологији. Дефинисани су услови за полагање предмета и стицање одговарајућег броја поена по предмету. 
Докторска дисертација је обавезни завршни део студијског програма докторских студија. Докторска дисертација је оригиналан научни рад студента докторских студија у научној области гео-науке којим се даје нови научни резултат и доприноси развоју научне мисли. Услови које студент треба да испуни да би докторску дисертацију предао на оцену утврђени су студијским програмом докторских студија, Правилима докторских студија Универзитета у Новом Саду и општим актима факултета. 
Студент доставља рукопис докторске дисертације на мишљење ментору и члановима комисије уз доказ да има најмање један рад објављен или прихваћен за објављивање у часопису са СЦИ листе  из области теме докторске дисертације.
Стандард 10:  Наставно особље

 
Департман за географију, туризам и хотелијерство има јасно дефинисане критеријуме за избор наставника. На студијском програму ангажована су 24 наставника, од којих 23 с пуним радним временом и један по уговору. Број наставника одговара стандардима за реализацију студијских програма, са више од 50% наставника који су укључени у домаће и међународне пројекте. Сви наставници који су ангажовани на студијском програму  имају минимално један рад у часописима са импакт фактором. Наставници ангажовани с пуним радним временом држе 96% наставе на студијском програму. Просечно оптерећење наставника износи 1.43 часова недељно.
Списак ментора садржи 5 имена професора који су као ментори ангажовани само на овом студијском програму:

1. Олга Хаџић,

2. Јованка Попов Раљић,

3. Ивана Блешић,

4. Вања Драгићевић

5. Александра Драгин 

Сви ментори имају најмање 5 радова у часописима са СЦИ листе из области релевантних за студијски програм. У одговору по Акту упозорења установа је Комисији доставила на увид и оцену два рада Иване Блешић објављена у часопису African Journal of Business and Management, који је у међувремену скинут са СЦИ листе. Уз то су референце Иване Блешић допуњене са још три рада у часописима са импакт фактором. Број од 5 ментора је довољан да у складу са стандардима води предвиђени број од 5 студената.
Стандард 11: Организациона и материјална средства

Научноистраживачки рад на Факултету се финансира из средстава пројеката по уговорима са Министарством науке Републике Србије, Покрајинским секретаријатом за науку и технолошки развој АП Војводине, по уговорима међународних пројеката које финансира ЕУ, пакт за стабилност DAAD и пројекти билатералних сарадњи (програм SCOPES, CEEPUS, сарадња са Словенијом). По основу ових пројеката Факултет стиче средства за истраживачке, режијске и материјалне трошкове по пројектима. Финансирање научноистраживачког рада се врши и из сопствених средстава која се стичу на основу закона. 

Обезбеђена су материјална средства за реализацију студијског програма из неколико извора намењених за научна истраживања, као и  опрема за наставу и лабораторијски рад. Наведен је списак важније опреме која се користи у реализацији овог студијског програма и списак просторија у којима се одвија настава и студијски истраживачки рад. Студентима је на располагању учионички простор од укупно 823 m2. 

Установа обезбеђује коришћење више библиотечких извора. Поседује сопствену библиотеку. Повезана је са библиотечким фондовима у земљи и свету који броје више десетина хиљада електронских часописа и књига. Није приложен списак од најмање 100 релевантних библиотечких јединица, што је недостатак који треба отклонити. 
Стандард 12: Контрола квалитета
Контрола квалитета студијског програма се обавља периодично кроз процес самовредновања као и спољашњом провером квалитета у процесу акредитације. Стратегија обезбеђивања квалитета је усвојена и публикована као јавни документ. Предвиђено је унапређивање и преиспитивање стратегије. Установа има усвојен правилник о самовредновању,  оцењивању педагошког рада наставника и услова рада као и активно учешће студената у оцењивању квалитета студијског програма.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НОВОМ САДУ - ПРИРОДНО-МАТЕМАТИЧКИ ФАКУЛТЕТ  за студијски програм Докторске студије - ДОКТОР НАУКА-ГЕОНАУКЕ-ТУРИЗАМ у оквиру поља природно-математичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У НОВОМ САДУ - ПРИРОДНО-МАТЕМАТИЧКИ ФАКУЛТЕТ са седиштем  DOCVARIABLE ConvertString(Adresa,1,5) \* MERGEFORMAT ТРГ ДОСИТЕЈА ОБРАДОВИЋА 3,  DOCVARIABLE ConvertString(Sediste,1,5) \* MERGEFORMAT НОВИ САД, ПИБ:  DOCVARIABLE PIB \* MERGEFORMAT 101635863, Матични број: 08104620, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Докторске студије - ДОКТОР НАУКА-ГЕОНАУКЕ-ТУРИЗАМ у оквиру поља природно-математичких наука и то за 5 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

